Likumprojekts

**Grozījumi Likumā par ostām**

 Izdarīt Likumā par ostām (Latvijas Republikas Saeimas un Ministru Kabineta Ziņotājs, 1994, 15.nr.; 1996, 13.nr.; 1997, 9., 15.nr.; 1999, 24.nr.; 2000, 12.nr.; 2001, 9., 11.nr.; 2002, 23.nr.; 2003, 15., 23.nr.; 2005, 14., 24.nr.; Latvijas Vēstnesis, 2009, 194.nr.; 2010, 76., 118., 205.nr., 2013, 232.nr., 2016, 241.nr.) šādus grozījumus:

1. 7.pantā

izteikt pirmo daļu šādā redakcijā:

“(1) Ostas pārvalde, izņemot šā panta 1.1 daļā paredzēto, ir publisko tiesību subjekts, kuru izveido attiecīgās pilsētas vai novada dome un kura šajā likumā noteiktajos ietvaros ir Ministru kabineta pārraudzībā. Ostas pārvaldes nolikumu apstiprina attiecīgā pašvaldība saskaņā ar Ministru kabineta apstiprinātu paraugnolikumu. Liepājas ostas pārvaldi nosaka Liepājas speciālās ekonomiskās zonas likums.”;

papildināt pantu ar (11) daļu šādā redakcijā:

“(11) Rīgas ostas pārvalde un Ventspils ostas pārvalde ir atvasināta publisko tiesību juridiskā persona, kura šajā likumā noteiktajos ietvaros ir Ministru kabineta pārraudzībā. Rīgas ostas pārvaldes un Ventspils ostas pārvaldes nolikumu apstiprina Ministru kabinets.”

2. Izteikt 8.panta trešo daļu šādā redakcijā:

“(3) Rīgas ostas valdē un Ventspils ostas valdē ir četri valdes locekļi — ekonomikas ministra, finanšu ministra, satiksmes ministra un vides aizsardzības un reģionālās attīstības ministra izvirzīti pārstāvji, kurus amatā ieceļ un no amata atbrīvo Ministru kabinets. Rīgas ostas valde un Ventspils ostas valde ir lemttiesīgas, ja sēdē piedalās ne mazāk kā trīs valdes locekļi, un lēmumu pieņem, ja par to nobalso ne mazāk kā trīs valdes locekļi. Mazo ostu valdes tiek ieceltas saskaņā ar šā likuma 26.pantu.”

3. Papildināt pārejas noteikumus ar 11., 12. un 13.punktu šādā redakcijā:

“11. Pēc grozījumu likuma 8.panta trešajā daļā par Rīgas ostas un Ventspils ostas valdes sastāvu spēkā stāšanās pilnvaras Rīgas ostas un Ventspils ostas valdē zaudē Rīgas domes un Ventspils domes ieceltie valdes locekļi.

12. Līdz šā likuma 7.panta 1.1 daļā minēto Ministru kabineta noteikumu izdošanai ir spēkā Ministru kabineta 2012.gada 29.maija noteikumi Nr.378 “Rīgas brīvostas pārvaldes nolikums” un Ministru kabineta 2012.gada 29.maija noteikumi Nr.379 “Ventspils brīvostas pārvaldes nolikums”, ciktāl tie nav pretrunā ar šo likumu.

13. Ministru kabinets līdz \_\_\_\_\_ iesniedz Saeimai likumprojektu par Latvijas ostu pārvaldības modeļa maiņu.

Iesniedzējs:

Satiksmes ministrs T.Linkaits

Vīza:

valsts sekretāra p.i. Dž.Innusa